
	1.
	Noteikumu (grozījumu) projekts
 Izdarīt Ministru kabineta 2004. gada 30. novembra noteikumos Nr. 976 "Sabiedriskā labuma komisijas nolikums" (Latvijas Vēstnesis, 2004, 192. nr.; 2009, 99. nr.; 2010, 65., 105. nr.; 2017, 89. nr.) šādus grozījumus:
	Iebildums
Projektā tiek paredzēts, ka komisija lemj par komisijas locekļa atsaukšanas ierosināšanu Ministru kabinetā, ja komisijas loceklis neievēro šā nolikuma IV nodaļā minētās komisijas locekļa ētikas normas, kā arī, ja sešu mēnešu laikā komisijas loceklis ir apmeklējis mazāk kā 70% komisijas sēžu un, ja komisijas loceklis nav iesniedzis komisijas priekšsēdētājam prombūtni attaisnojošus dokumentus. Ņemot vērā to, ka šāda kārtība var radīt normatīvo aktu plūdus, kā arī uzliek papildu slogu Ministru kabinetam pieņemt šādus lēmumus, lūdzam izvērtēt iespēju veikt grozījumus Sabiedriskā labuma organizāciju likuma 6. panta ceturtajā daļā un paredzēt, ka komisijas personālsastāvu apstiprina Finanšu ministrija vai arī Valsts ieņēmumu dienests. Tādējādi personālsastāva apstiprināšana kļūtu ātrāka un tas tik lielā mērā neietekmētu komisijas darbu. 
Piedāvātā redakcija
-
	Agnese Sermā (TM)

	2.
	Noteikumu (grozījumu) projekts
3. Papildināt ar 8.1 punktu šādā redakcijā:
	Iebildums
Atbilstoši Sabiedriskā labuma organizāciju likuma 6. panta ceturtajai daļai komisijas nolikumu un personālsastāvu apstiprina Ministru kabinets. Norādām, ka Sabiedriskā labuma organizāciju likumā Ministru kabinetam nav dots deleģējums balsot par komisijas locekļu atsaukšanu, bet tikai apstiprināt komisjas locekļu personālsastāvu. Ievērojot minēto, lūdzam precizēt projekta 3. punktu.
Piedāvātā redakcija
-
	Agnese Sermā (TM)

	3.
	Noteikumu (grozījumu) projekts
3. Papildināt ar 8.1 punktu šādā redakcijā:
	Iebildums
Ņemot vērā to, ka komisijas loceklis var tikt atsaukts, ja viņš neievēro projekta 8. punktā ietvertos ētikas principus, lūdzam papildināt projekta anotāciju ar skaidrojumu, kā tiks vērtēta komisijas locekļa rīcības neatbilstība uzskaitītajiem ētikas principiem (piemēram, objektivitātes vai neitralitātes principam). Tāpat lūdzam izvērtēt, vai nav nepieciešams papildināt projektu ar nosacījumu, ka komisijas loceklis sistemātiski (vairākkārt) vai rupji pārkāpj šos principus, un tikai tādā gadījumā tiek lemts par viņa atsaukšanu, lai patiesi gūtu pārliecību, ka komisijas loceklis negodprātīgi pilda sev uzticētos pienākumus.
Piedāvātā redakcija
-
	Agnese Sermā (TM)



